คือปกติเป็นเมนส์ไม่เคยเกิน5วันค่ะปกติจะเป็น3-4วันจะหายบางเดือนมาบางเดือนไม่มาช่วงวันที่2เมนส์จะมาเยอะมากทุกครั้งที่เป็นก็จะปวดค่ะแต่มารอบนี้แรกๆไม่ค่อยปวดแต่ว่าเราเป็นเมนส์11วันแล้วปวดมากๆตั้งแต่วันที่8ค่ะแล้วตอนนี้วันที่11เมนส์ก็ยังไม่มีท่าทีจะลดลงหรือหายอยากทราบว่าผิดปกติไหมคะ
สวัสดีค่ะ หากมีประจำเดือนมา 11 วันแล้ว น่าจะมีความผิดปกติ ซึ่งอาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดควรไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ การมีประจำเดือนมา 11 วันนั้นเป็นความผิดปกติค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อยมาก ควรรีบไปพบแพทย์